Евгений Баратински
Ропот

Превод от руски: Николай Бояджиев, —

chitanka.info

Приятелко, денят за среща

е близък, ще те видя аз!

Защо сърцето не усеща

възторг пред чакания час?

Не ще роптая; но фатални

са дните минали, печални.

Загледан в радостта, тъжа —

не идва лъч при мен от нея,

напразно будя и лелея

надежди в болната душа.

И към усмивките красиви

на жребия съм някак плах:

погрешно, мисля, съм щастлив и

не ми подхожда весел смях.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.